National Democratic Congress (Ghana)

De **National Democratic Congress** (**NDC**) be social democratic political party insyd Ghana, wey dem found am by Jerry Rawlings, na he be Head of State for Ghana from 1981 to 1993 den de President of Ghana from 1993 to 2001. Following de formation of de Provisional National Defence Council (PNDC), wey dem rule Ghana following de military coup d'état on 31 December 1981, na pressure dey come from de international community say dem for restore democracy. Ebe dah day wey dem form NDC as ebe de ruling party ahead of elections insyd 1992, insyd wey Rawlings dem elect am as president, den insyd 1996 Rawlings wey dem re-elect am as de NDC candidate. Rawlings' second term end insyd 2001.

De NDC lose de presidency insyd de 2000 election, den dem no win until de 2008 election, dat be wen dem regain power through John Atta Mills as dema candidate. Dey establish de 1992 constitution of Ghana.

De NDC party symbol be umbrella wey get de head of a dove for de tip. De party colors be red, white, green, den black, den de party slogan or motto be "Unity, stability, and development." Internationally, de NDC be member of de Progressive Alliance den Socialist International.

On 9 December 2012, de Electoral Commission of Ghana declare de NDC candidate John Dramani Mahama to be president-elect after a hotly contested race as dem win 50.7% of de votes cast.

## History
Jerry Rawlings found National Democratic Congress wey na he be military leader of Ghana since 1981. Insyd 1992, de National Democratic Congress lead de successful transition to multi-party competition, an example of authoritarian-led democratization. De NDC win de 1992 den 1996 elections.

### 2000 elections
De 2000 election be de first presidential election since 1992 wey incumbent president dey for ballot ein top. Jerry Rawlings ein eight-year tenure get expire as per de Constitution of Ghana. John Atta Mills come de presidential candidate give de National Democratic Congress at dema special delegate congress as dem hold am insyd Ho insyd de Volta Region of Ghana. Na he be popularly acclaim say he go be de presidential candidate give de party for de 2000 presidential election. Vice-president John Atta Mills lose insyd 2000 to New Patriotic Party's John Kufour after two rounds of voting.

### 2004 elections
Insyd de 2004 elections de party ein manifesto wey dem call am for "A Better Ghana". John Atta Mills san contest again for de NDC insyd de 2004 presidential elections plus ein running mate Alhaji Muhammad Mumuni. He get 44.6% of de vote, buh lose to de New Patriotic Party. Insyd de general elections wey dem hold am on 7 December 2004, de party win only 94 of de 230 seats.

### 2008 elections
On 21 December 2006, Mills be overwhelmingly as dem elect am by de NDC as ein candidate for de 2008 presidential election plus a majority of 81.4%, or 1,362 votes. Ekwow Spio-Garbrah be second plus 8.7% (146 votes), Alhaji Mahama Iddrisu be third plus 8.2% (137 votes), den Eddie Annan be fourth plus 1.7% (28 votes). Insyd April 2008, dem choose John Mahama as de party ein vice-presidential candidate. For 3 January 2009, dem certify Mills say he be de victor for de 28 December 2008 run-off election den become de next president of Ghana.

### 2012 transfer of power den elections
President John Atta Mills die, after a short illness, insyd de afternoon of 24 July 2012 while he still dey insyd office. Vice President John Dramani Mahama of de NDC dem carry am swear in as president dat evening. De NDC pick John Dramani Mahama as dema presidential candidate den sitting vice president Paa Kwesi Amissah-Arthur as dema vice-presidential candidate for de 2012 elections.

### 2016 primaries
Insyd November 2015 after securing an overwhelming 1,199 118 out of a total of 1, 286, 728 votes representing 95.10% party members insyd de presidential primaries, dem endorse President John Dramani Mahama say he for lead de NDC insyd de 2016 general elections.

### 2020 elections
Ahead of de 2020 elections, insyd February 2019, dem confirm John Dramani Mahama say he be de candidate of de opposition National Democratic Congress say he go go contest insyd de 2020 elections, de incumbent president Nana Akufo-Addo wey unseat Mahama insyd de 2016 election, as he capitalize on de economy wey na ebe slow secof  falling prices for gold, oil den cocoa exports. He win de National Democratic Congress primaries by securing overwhelming 213,487 votes wey edey rep 95.23 percent of de total valid votes cast plus de other six contenders managing plus about 4 percent of de votes.

On 25 June 2020 de NDC led by ein General Secretary Asiedu Nketiah, lose a case insyd de Supreme Court of Ghana wey de party dey search say ego achieve de inclusion of old Voter ID cards insyd de Electoral Commission ein compilation of a New Voter's Register, among other reliefs.

Insyd de 2020 elections, 18 members of the party wey dey seek say dem go run as independent candidates lose dema membership. All wey dey endorse de forms give de candidates den participate insyd dema campaigns wey dem expel dem.

## Electoral history

### Presidential elections

## Governments form
Since dem form NDC, e get two governments following elections, den a third following de death of President Mills. De list of governments be as follows:

* Rawlings government (1993–2001)
* Mills government (2009–2012)
* Mahama government (2012–2017)

## National Executives
De National Democratic Congress hold elections every four years to elect ein national executives.

### 2018 to present
The National Democratic Congress hold ein national delegates conference on 17–19 November for de Ghana International Trade Fair Centre, La, Accra. Below be de full list; National Chairman – Samuel Ofosu-Ampofo, First Vice Chairman – Chief Sofo Azorka., Second Vice Chairperson Sherry Ayitey, Third Vice Chairman – Alhaji Said Sinare, General Secretary – Johnson Asiedu-Nketia, First Deputy General Secretary – Madam Barbara Serwaa Asamoah, Second Deputy General Secretary – Peter Boamah Otokonor, National Organiser – Joshua Hamido Akamba, First Deputy National Organiser – Kobby Barlon, Second Deputy National Organiser – Chief Hamilton Biney Nixon, National Communications Director – Sammy Gyamfi, First Deputy Communications Director – Kwaku Boahene, Second Deputy National Communications Director – Godwin Ako Gunn, De National Zongo Caucus Coordinator – Alhaji Mamah Mohammed, De National Executive Committee Members: Madam Evelyn Enyonam Mensa, Alhaji Adramani Haribu, Sheriff Abdul Nasiru, Alhaji Babanlame Abu Sadat and Mr William Wilson Agbleke, National Youth Organiser – George Opare Addo, First Deputy National Youth Organiser – Edem Agbana, Second Deputy National Youth Organiser – Ruth Dela Sedoh, National Women's Organiser – Hanna Louisa Bissiw, First Deputy National Women's Organiser – Maame Efua Sekyi Addo, Second National Women's Organiser – Madam Abigail Elorm.

## Death of de Founder
De NDC decide say dem go hold a vigil for de memory of JJ Rawlings, de founder of de party wey die on 12 November 2020 for de Korle-Bu Teaching Hospital.

## References



## External links

* Official website (insyd English)
* Summary for GhanaWeb top